คือผมได้ยาCeftriaxone แบบฉีดตัวนี้มาจาก ร.พ 7 วัน บอกให้ไปที่ ร.พ.ส.ต ฉีดให้ ผมนำยาCeftriaxone พร้อมกับน้ำเกลือกระปุกเล็กๆที่ให้มา ไปให้ ร.พ.ส.ต เเต่ผมเห็นให้เเค่นำเกลืผมเเต่ไม่เห็นฉีดยาให้ผมเลย หรือผสมใส่น้ำเกลือไป แล้วยาCeftriaxone ตัวนี้เป็นไปไหมครับที่มันอาจจะผสมให้ทางนํ้าเกลือไปแล้ว พอให้นํ้าเกลือเสร็จก็บอกให้กลับ แต่นึกได้ว่าที่ ร.พ บอกว่ายาตัวนี้ให้ไปเป็นยาฉีดเข้าเส้น ผมลืมถามที่ ร.พ.ส.ต
สวัสดีค่ะ ยา ceftriaxone ในรูปแบบฉีดเข้าหลอดเลือด (หรือเรียกว่าฉีดเข้าเส้นนั้น) ยาจะไม่ได้ถูกฉีดเข้าหลอดเลือดโดยตรง เพราะจะมีผลระคายเคืองหลอดเลือดและเนื้อเยื่อ ทำให้หลอดเลือดอักเสบได้ค่ะ ดังนั้น การจะฉีดยาเข้าหลอดเลือด จึงต้องผสมในสารละลาย เช่น D5W, NSS, NSS/2, D10W ซึ่งคือน้ำเกลือชนิดต่างๆ ค่ะ แล้วค่อยๆ ให้น้ำเกลือไหลเข้าสู่หลอดเลือดในระยะเวลา 15-30 นาที ไม่ดันเข้าหลอดเลือดในคราวเดียวค่ะดังนั้น การที่เห็นเจ้าหน้าที่ ให้น้ำเกลือเข้าสู่หลอดเลือดช้าๆ ถือว่าทำได้ถูกต้องแล้วค่ะ โดยยาก็จะถูกผสมอยู่ในน้ำเกลือนั่นเองค่ะ